Tournai

Tournai (,  ahoskatua; ; ) Belgikako hegoaldean dagoen hiria, Valonian hain zuzen ere. Frantziako mugatik hurbil (Lilletik 26 km-ra) dago, Eskalda ibaiaren ertzean.

Arlon eta Tongresekin batera herrialdeko hiririk antzinetariko bat da, Erdi Aroan Flandriako nagusienetariko bat. Bere kanpandorrea eta katedrala UNESCOk Gizateriaren Ondare izendatuak dira.

Ekonomia 
Industria (eraikuntzarako gaiak, ehungintza, metalurgia, tresneria elektrikoa eta mekanikoa) da ekonomia jarduera nagusia.

Ondarea 
Monumentu ugari gorde ditu hiriak. Aipagarriak dira XII-XIV. mendeetako kanpandorrea, Escaut ibaiaren gaineko XIV. mendeko zubia, XIV. mendearen hasierako Apezpikuaren plaza, XII-XIII. mendeetako katedral gotikoa, Saint-Jacques eliza (XI-XIII. m.), Sainte-Marie-Madeleine eliza gotikoa (XIII-XIV. m.), XVII. mendean berritutako Saint-Piat eliza erromanikoa, XII. mendeko Saint-Brice eliza (XX. mendean berritua) eta Arkeologiako eta Arte Ederretako museoa.

Historia 
 izena zuen erromatarren garaian, eta hiri garrantzitsua zen jada. III. mendean Piat santuak kristautu zuen hiria eta frankoen mende egon zen IX. mendean normandiarrek konkistatu zuten arte. XII-XV. mendeen artean Frantziaren barne egon zen. 1513. urtean Ingalaterrako Henrike VIII.ak inbaditu zuen eta ingelesen esku egon zen bost urtez. 1521. urtean Karlos V.ak konkistatu zuen. 1667. urtean Luis XIV.a Frantziako erregeak hiria gotor zezan agindu zion Vauban arkitektoari, eta errege haren agintaldian osatu zen, neurri handi batean, hiriko arkitektura. Austriarren eta frantsesen mende egon zen 1814. urtean Belgikako hiri bihurtu zen arte.

Tournaitar ezagunak 
 Roger van der Weyden, margolaria (XV. mende)
 Guillaume de Melun, Espinoyko printzea (XVII. mende)
 Louis-François-Joseph de la Barre, historialaria (XVIII. mende)
 Albert Goblet d'Alviella, militar eta politikaria (XIX. mende)
 Jules Bara, politikaria (XIX. mende)
 Jean-Baptiste Noté, baritono (XIX. mende)
 Piat Sauvage, margolaria (XIX. mende)
 Louis Gallait, margolaria (XIX. mende)
 Bruno Renard, arkitekto (XIX. mende)
 Georges Rodenbach idazlea (XIX. mende)

Herri eta hiri senidetuak 
  (1951).
  (1994).
  (2005).

Erreferentziak

Kanpo estekak 
 Webgune ofiziala

 
Gizateriaren Ondarea Belgikan